Twee dwelmlaboratoriums, miljoene se dwelms gevind | Maroela Media
Die Valke se narkotika-buro (Saneb) het die afgelope naweek verskeie wonings deursoek en op twee versteekte dwelmvervaardigingslaboratoriums afgekom.
Kapt. Ndivhuwo Mulamu, woordvoerder van die Valke, het gesê daar is op CAT en dagga beslag gelê.
“Vyf mense tussen 32 en 42 is in hegtenis geneem en sal Maandag in die Kempton Park- en Midrand-landdroshowe verskyn,” het Mulamu gesê.
Volgens Mulamu het die Valke ŉ huis in die Avalon-leefstyllandgoed in Norkem-park deursoek en op ŉ versteekte vervaardigingslaboratorium en CAT ter waarde van R3 miljoen afgekom. “Daar is vervolgens nog ŉ huis in die Santavo-landgoed in Glen Marais deursoek en nog CAT ter waarde van R20 000 is daar aangetref,” het Mulamu gesê.
In ŉ onverwante voorval het Saneb ŉ paartjie in Randfontein in hegtenis geneem vir die smous van dagga. “Verdere ondersoek het hulle na ŉ huis in Carlswald in Midrand geneem waar hulle op ŉ daggaplantasie en gedroogde dagga ter waarde van R300 000 afgekom het,” het Mulamu gesê.
En hoe vernietig hulle doe goed. Dit moet daar op die plek aam die brand ģesteek word ander wissel dit net hande.
Kan iemand help? · 1 jaar gelede
Hoe gaan mens te werk as mens suspisieus is oor n huis in mens se kompleks, sonder konkrete bewyse? Waar begin mens?
Ons land, het skynbaar ook soos Australie en die meeste lande in Suid-Amerika, groot dwelprobleme. Selfs die VSA swymel onder die aanslae deur kartelle wat doofmiddels insmokkel. Waarom is die polisie-eenheid tot niet wat voltyds aandag aan die probleem gegee het. Feitlik daagliks word miljoene se doofmiddels op ORT gevind. Baie mense gebruik dus die middels en mors hul geld. Word daar reeds op verhopgings aangedring om vir sulke gewoontevormende hoog-in-die-takke konkoksies te betaal?